system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Academia de Științe a Moldovei?
assistant
Academia de Științe a Moldovei (AȘM), înființată în 1946, este principala organizație științifică din Republica Moldova, care coordonează cercetarea în toate segmentele științei și tehnologiei.

AȘM este organul coordonator al limbii române în Republica Moldova. De asemenea ASM exclude formularea „limbă moldovenească”, în favoarea aceleia de „limbă română”.

În anul 2006, Academia de Științe a Moldovei a obținut dreptul de a crea propriile instituții de învățământ pentru pregătirea cadrelor științifice. Modificarea în acest sens a Legii învățământului a fost solicitată de AȘM și prevede posibilitatea de creare de către Academie a unui liceu și a unei universități, unde își vor putea face studiile 200 de copii dotați și, respectiv, 500 de tineri, selectați pe bază de concurs.

Conform „Legii cu privire la parcurile științifico-tehnologice și incubatoarele de inovare” Consiliul Suprem pentru Știință și Dezvoltare Tehnologică al Academiei de Științe a Moldovei a creat următoarele Parcuri Științifico-Tehnologice:
 Parcul Științifico-Tehnologic „Inagro”;
 Parcul Științifico-Tehnologic „Academica”;
 Parcul Științifico-Tehnologic în domeniul nanotehnologiilor și microelectronicii „Micronanoteh”.

Prezidiul AȘM 

 Ion Tighineanu – Președinte
 Boris Găină – Vicepreședinte
 Svetlana Cojocaru – Vicepreședinte
 Victor Moraru – Vicepreședinte
 Liliana Condraticova – Secretar științific general

Membri
vezi Listă de academicieni moldoveni

Președinți
 Iachim Grosul (1961-1976)
 Alexandru Jucenco (1977-1989)
 Andrei Andrieș (1989-2004)
 Gheorghe Duca (2004-2018)
 Ion Tighineanu (2019 - prezent)

Referințe

Legături externe 

pagina de internet oficială
Partener al Universității Tehnice din Moldova 

 
Moldovei, Academia de Științe a
Chișinău
Instituții culturale în Republica Moldova
Știință și tehnologie în Republica Moldova